《送任遵圣之官富顺二首 其一》
宋代·吕陶

千丈苍松出故林，乔枝成就古根深。栋梁须负平生用，霜雪难移此日心。

月白曾经丹凤宿，风悲定有老龙吟。重岩复涧何缘幸，一旦家家得茂阴。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。